《竹枝（一名巴渝辞）》
唐代·皇甫松

槟榔花发鹧鸪啼，雄飞烟瘴雌亦飞。

木棉花尽荔支垂，千花万花待郎归。

芙蓉并蒂一心连，花侵槅子眼应穿。

筵中蜡烛泪珠红，合欢桃核两人同。

斜江风起动横波，劈开莲子苦心多。

山头桃花谷底杏，两花窈窕遥相映。

作者简介：皇甫松，字子奇，自号檀栾子，睦州新安（今浙江淳安）人。他是工部侍郎皇甫湜之子，宰相牛僧孺之外甥。《新唐书·艺文志》著录皇甫松《醉乡日月》3卷。其词今存20余首，见于《花间集》、《唐五代词》。事迹见《历代诗馀》。 今有王国维辑《檀栾子词》一卷。